****

|  |  |
| --- | --- |
|  |  |
|  | **หลักการและแนวทางปฏิบัติสำหรับการอยู่ประจำในโรงเรียน** |
|  |  |

|  |  |
| --- | --- |
| **ข้อบังคับทางกฎหมายที่เกี่ยวข้อง:** | NMS1 |
| **สมาชิกของ SMT ที่ได้รับการเสนอชื่อให้ดูแลรับผิดชอบนโยบาย:** | James Wilder James Curtis-Nye |
| **ปรับปรุงแก้ไขเมื่อ:** | 20 มิถุนายน 2022 |
| **วันทบทวนครั้งถัดไป:** | 20 มิถุนายน 2023 |

ชุมชนนักเรียนประจำของโรงเรียน LVS Ascot มาจากวัฒนธรรมที่แตกต่างหลากหลาย เราเปิดกว้างและยอมรับค่านิยมเหล่านั้น แต่ยังคงยึดมั่นในค่านิยมของชาวอังกฤษ ทั้งนี้เพื่อให้พันธกิจของโรงเรียนในการเสริมสร้างความเข้มแข็งทางจิตใจ ความใฝ่รู้ และความคิดสร้างสรรค์ในทุกๆ สิ่งที่นักเรียนตั้งใจทำ โดยส่งเสริมผ่านประสบการณ์การอยู่ประจำที่เรานำเสนอให้กับนักเรียน

โรงเรียนของเรามีนักเรียนประจำชาวอังกฤษจำนวนมาก และยังมีนักเรียนประจำจากนานาชาติเข้ามาเป็นส่วนหนึ่งในชุมชนด้วยเช่นกัน เด็กๆ เหล่านี้มาจากภูมิหลังทางวัฒนธรรมหลากหลาย อีกทั้งยังมีประสบการณ์และความต้องการทางสังคมที่แตกต่างกันไป ที่ LVS Ascot School เราต้องการปฏิบัติต่อนักเรียนประจำทุกคนในฐานะปัจเจกบุคคล รวมทั้งมอบสภาพแวดล้อมที่น่าอยู่ ปลอดภัย และส่งเสริมพัฒนาการของนักเรียนทุกคน

**การอยู่ประจำที่โรงเรียน LVS Ascot ตั้งอยู่บนหลักการสำคัญดังต่อไปนี้**

* การพัฒนาคนอย่างรอบด้านทั้งทางร่างกาย จิตใจ สติปัญญา คุณธรรม สังคม และอารมณ์ในสภาพแวดล้อมที่เอื้อต่อการเติบโตผ่านการชื่นชมและการส่งเสริมพัฒนาการ
* การส่งเสริมการเคารพซึ่งกันและกัน ตลอดจนสิทธิ์ในการได้รับการปฏิบัติในฐานะปัจเจกบุคคล
* สิทธิ์ของบุคคลที่จะไม่ถูกทำร้ายในทุกรูปแบบ
* การมอบโอกาสให้กับทุกคนอย่างเท่าเทียมโดยไม่คำนึงถึงภูมิหลังทางสังคม เศรษฐกิจ หรือวัฒนธรรม
* สิทธิ์ด้านความเป็นส่วนตัว
* การส่งเสริมสายสัมพันธ์กับพ่อแม่และผู้ปกครอง

นอกจากจะให้ความสำคัญกับความต้องการทางร่างกาย รวมทั้งความรู้สึกมั่นคงและปลอดภัยแล้ว หอพักแต่ละแห่งยังมีส่วนร่วมในการส่งเสริมพัฒนาการของนักเรียนในความดูแลของตนด้วย เห็นได้จากสำนึกการเป็นเจ้าของ ความภาคภูมิใจในตัวเอง ความเคารพในตัวเอง และความตระหนักรู้ในตนเองของนักเรียน โดยเจ้าหน้าที่ประจำหอพักจะคอยสนับสนุนนักเรียนที่อยู่ในความดูแลของตนเป็นอย่างดี

LVS Ascot นำความคิดเห็นของนักเรียนไปพิจารณาและดำเนินการอย่างจริงจัง เราจัดประชุมสภานักเรียนประจำอย่างเต็มรูปแบบในทุกปีการศึกษา โดยมีการคัดเลือกนักเรียนประจำจากหอพักทั้งสี่แห่ง นอกจากนี้แล้ว หอพักยังส่งเสริมความเป็นผู้นำผ่านการเลือกหัวหน้านักเรียนประจำหอพักด้วย

# เป้าหมายและวัตถุประสงค์ของการอยู่ประจำที่ LVS Ascot School

เป้าหมายและวัตถุประสงค์ของหอพักแต่ละแห่งจะแตกต่างกันในทางปฏิบัติ ขึ้นอยู่กับกลุ่มอายุและลักษณะเงื่อนไขของหอพัก แต่หอพักทุกแห่งต่างมีพันธกิจดังต่อไปนี้

* สร้างสภาพแวดล้อมที่มั่นคง ปลอดภัย และสะดวกสบายให้นักเรียนประจำทุกคน
* มอบประสบการณ์ โอกาส และเงื่อนไขที่หลากหลาย เพื่อช่วยส่งเสริมการพัฒนาตัวเองทั้งด้านร่างกาย จิตใจ สติปัญญา คุณธรรม สังคม และอารมณ์
* พัฒนาบุคลิกพื้นฐานที่เปิดเผยและไว้ใจจากการที่นักเรียนมีความมั่นใจว่าตนจะได้รับการปฏิบัติด้วยความเคารพในฐานะปัจเจกบุคคล
* สร้างบรรยากาศที่ไม่ส่งเสริมให้มีการกลั่นแกล้งทุกรูปแบบหรือขัดขวางการพัฒนาของนักเรียน
* สร้างสำนึกความรับผิดชอบทั้งต่อตนเอง ผู้อื่น และสังคมแวดล้อม
* พัฒนาคุณสมบัติความเป็นผู้นำและการทำงานร่วมกันเป็นทีม
* สร้างเสริมความสัมพันธ์ที่อยู่บนพื้นฐานของความเข้าใจกันระหว่างนักเรียนประจำ เจ้าหน้าที่ พ่อแม่ และผู้ปกครอง

**เป้าหมายของ LVS Ascot**

* พิจารณาทบทวนบทเรียนในอดีตเพื่อเตรียมรับมือกับความท้าทายในอนาคต
* จิตใจเข็มแข็ง ใฝ่รู้ และมีความคิดสร้างสรรค์
* มีความสุขและสุขภาพแข็งแรง
* ใช้ชีวิตด้วยความซื่อสัตย์และเห็นอกเห็นใจ
* มุ่งมั่นพยายามอย่างกล้าหาญ เด็ดขาด และเข้มแข็ง

